
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
2.14. atlikto maksājumu pakalpojums - kredīts par preču vai pakalpojumu iegādi atlikta maksājuma, aizdevuma vai citas tamlīdzīgas finansiālas vienošanās veidā, ko  piešķir ražotājs, pārdevējs vai pakalpojuma sniedzējs, lai patērētājs norēķinātos par viņa preču, pakalpojumu, digitālā satura vai digitālo pakalpojumu iegādi un saskaņā ar kuru kredīts tiek piešķirts bez cita kredīta devēja piesaistīšanas, nemaksājot procentu likmi un citus papildu maksājumus, izņemot ierobežotas maksas par maksājumu kavējumu.
 
	Priekšlikums
Šī termina skaidrojums jau ir ietverts likumprojekta "Grozījumi Patērētāju tiesību aizsardzības likumā" (24-TA-3045) 1. pantā, tāpēc aicinām izvērtēt iespēju izvairīties no viena un tā paša termina un tā skaidrojuma dublēšanas divos dažādos tiesību aktos.
Piedāvātā redakcija
-
	Armands Onzuls (LFNA)

	2.
	Noteikumu konsolidētā versija
19.1 Kredīta devējs vai kredīta starpnieks vienmēr bez maksas, skaidrā un saprotamā veidā sniedz patērētājam vispārīgu informāciju par kreditēšanas līgumiem papīra formā vai izmantojot citu patērētāja izvēlētu informācijas nesēju. Vispārīgu informāciju par kreditēšanas līgumiem, ko kredīta devējs vai kredīta starpnieks piedāvā savās telpās, patērētājiem nodrošina vismaz papīra formā.
	Priekšlikums
Lūdzam precizēt, kurā brīdī šī informācija ir sniedzama, jo tā, šķiet, atkārto pirmslīguma informācijā jau norādītās ziņas.
Piedāvātā redakcija
-
	Armands Onzuls (LFNA)

	3.
	Noteikumu konsolidētā versija
22.217. atmaksas grafiks par visiem kreditēšanas līguma darbības laikā veicamiem maksājumiem, tostarp maksājumiem par jebkādiem ar kreditēšanas līgumu saistītiem papildpakalpojumiem, kurus jāizmanto kredīta saņemšanai, turklāt, ja dažādos apstākļos piemēro atšķirīgas aizņēmuma likmes, tās pamatojas uz saprātīgām pieaugošām aizņēmuma likmes izmaiņām.
	Priekšlikums
Lūdzam apstiprināt, vai esam pareizi sapratuši prasību, ka atmaksas grafiks jāgatavo par visiem maksājumiem visā līguma darbības periodā (piemēram, 5, 7 vai 10 gadi). Vienlaikus vēlamies norādīt, ka šādas prasības izpilde paredzētu ievērojama apjoma informācijas sagatavošanu un radītu apjomīgu dokumentāciju.
Piedāvātā redakcija
-
	Armands Onzuls (LFNA)

	4.
	Noteikumu konsolidētā versija
90.1 Pirms kreditēšanas līguma noteikumu grozīšanas kredīta devējs papīra formā vai izmantojot citu kreditēšanas līgumā norādīto pastāvīgo informācijas nesēju, patērētājam sniedz šādu informāciju:
	Priekšlikums
Lūgums precizēt plānoto noteikumu 90.1 punkta redakciju (skatīt piedāvāto redakciju).

Minētais papildinājums nepieciešams, lai neradītu pārpratumus par normas piemērošanu. Proti, analizējot normas apakšpunktus secināms, ka šāda kārtība paredzēta gadījumiem, ja grozījumus līgumā kreditors veic bez paša patērētāja iniciatīvas, tādēļ papildinājums nemaina normas sekas pēc būtības, bet tikai to precizē.
Piedāvātā redakcija
90.1 Pirms kreditēšanas līguma noteikumu vienpusējas grozīšanas kredīta devējs papīra formā vai izmantojot citu kreditēšanas līgumā norādīto pastāvīgo informācijas nesēju, patērētājam sniedz šādu informāciju:
	Armands Onzuls (LFNA)

	5.
	Noteikumu konsolidētā versija
100.1 Patērētājam ir tiesības uz kredīta kopējo izmaksu taisnīgu un proporcionālu samazinājumu kredīta pirmstermiņa atmaksas gadījumā. Kreditors 10 darbdienu laikā pārrēķina un samazina kredīta kopējās izmaksas proporcionāli faktiskajam aizdevuma izmantošanas dienu skaitam, atmaksājot arī maksājumus, kas nav atkarīgi no līguma darbības ilguma , tajā skaitā komisijas maksu par līguma noformēšanu.
	Priekšlikums
Lūgums precizēt plānoto noteikumu 100.1 punkta redakciju (skatīt piedāvāto redakciju).

Kredīta noformēšanas gaitā patērētājs var izvēlēties izmantot kreditētāja papildus pakalpojumus (piemēram, nekustamā īpašuma vērtēšanu, kurjerpasta pakalpojumus u.c.), ko savas ērtības dēļ patērētājs izvēlējies saņemt pie kreditētāja, bet tik pat labi šos pakalpojumus patērētājs varētu saņemt arī citur. Nav samērīgi un taisnīgi ieskaitīt šāda veida izmaksas tajos izdevumos, uz kuru atlīdzināšanu patērētājam ir tiesības.

Attiecībā uz termiņu, kādā izmaksas ir atlīdzināmas – lūdzam sasaistīt šo pienākumu ar paša patērētāja pieteikumu/iesniegumu. Pārrēķināšanas un izmaksu samazināšanas darbības ir manuāli veicamas darbības, kas ir laikietilpīgas un nav automatizējamas.
Piedāvātā redakcija
100.1 Patērētājam ir tiesības uz kredīta kopējo izmaksu taisnīgu un proporcionālu samazinājumu kredīta pirmstermiņa atmaksas gadījumā. Kreditors 10 darbdienu laikā pēc patērētāja pieprasījuma pārrēķina un samazina kredīta kopējās izmaksas proporcionāli faktiskajam aizdevuma izmantošanas dienu skaitam, atmaksājot arī maksājumus, kas nav atkarīgi no līguma darbības ilguma, tajā skaitā komisijas maksu par līguma noformēšanu, bet neatmaksājot tādus maksājumus, kas tieši saistīti ar kreditora sniegtiem papildus pakalpojumiem.
	Armands Onzuls (LFNA)



